Document ID: 32007R1401

UREDBA KOMISIJE (ES) št. 1401/2007
z dne 28. novembra 2007
o ponovnem odprtju ribolova na morsko spako v conah ICES VIIIc, IX in X ter vodah ES cone CECAF 34.1.1 s plovili, ki plujejo pod zastavo Portugalske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 26(4) Uredbe,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2) in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 41/2007 z dne 21. decembra 2006 o določitvi ribolovnih možnosti za leto 2007 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (3), določa kvote za leto 2007.
(2)
Portugalska je v skladu s členom 21(2) Uredbe (EGS) št. 2847/93 23. avgusta 2007 Komisijo obvestila, da bo 27. avgusta 2007 s svojimi plovili prenehala z ribolovom na morsko spako v vodah con ICES VIIIc, IX in X ter vodah ES cone CECAF 34.1.1.
(3)
Komisija je 3. oktobra 2007 v skladu s členom 21(3) Uredbe (EGS) št. 2847/93 in členom 26(4) Uredbe (ES) št. 2371/2002 sprejela Uredbo (ES) št. 1160/2007 (4) o prepovedi ribolova na morsko spako v vodah con ICES VIIIc, IX in X ter vodah ES cone CECAF 34.1.1 s plovili, ki plujejo pod zastavo Portugalske ali so v njej registrirana, z začetkom veljavnosti istega dne.
(4)
Po informacijah, ki jih je Komisija prejela od portugalskih organov, je določena količina morske spake še vedno na voljo v portugalski kvoti v conah ICES VIIIc, IX in X ter vodah ES cone CECAF 34.1.1. Zato bi bilo treba dovoliti ribolov na morsko spako v teh vodah s plovili, ki plujejo pod zastavo Portugalske ali so v njej registrirana.
(5)
To dovoljenje mora začeti veljati 8. novembra 2007, da se omogoči ulov zadevne količine morske spake pred koncem tekočega leta.
(6)
Uredbo Komisije (ES) št. 1160/2007 je treba z 8. novembra 2007 razveljaviti -
SPREJELA NASLEDNJO UREDBO:
Člen 1
Razveljavitev
Uredba (ES) št. 1160/2007 se razveljavi.
Člen 2
Začetek veljavnosti
Ta uredba začne veljati dan po objavi v Uradnem listu Evropske unije.
Uporablja se od 8. novembra 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 2007

Labels: 11
8
18
6